Ernai

Ernai (norsk: Våken) er en baskisk, nasjonalistisk ungdomsorganisasjon aktiv i de autonome regionene Baskerland og Nafarroa.

Ernai beskriver seg selv som en revolusjonær, sosialistisk organisasjon som kjemper for baskisk uavhengighet.

Bakgrunn
Ernai regnes som etterfølgeren til organisasjonene Jarrai (forbudt 1999), Haika (forbudt 2001) og Segi (forbudt 2002).El Mundo: La dictadura del terror: Las caras de Batasuna 

Ernai ble formelt stiftet 2. mars 2013 etter en seks måneder lang konstitusjonsprosess. Organisasjonen er ikke aktiv i de fransk-baskiske områdene, slik forgjengerne har vært. Ernai samarbeider i stedet med organisasjonen Aitzina! i Iparralde.

Ernais viktigste politiske arbeidsområder er det baskiske språk, feminisme, internasjonalisme, sosialøkonomi, utdanning, fritid og økologi. Ernai ønsker også en løsning på den politiske konflikten i Baskerland, basert på retten til selvbestemmelse.

Se også
Segi
Aitzina!
Den baskiske nasjonale frigjøringsbevegelsen

Referanser

 Eksterne lenker 


Kategori:Spanske organisasjoner
Kategori:Baskisk politikk
Kategori:Organisasjoner etablert i 2013